Maksim Konsevich. Maksim Lvovich Konsevich () (1964-yil 25-avgustda tugʻilgan) — rus millatiga mansub fransuz matematik. Edward Wittenning kvant gravitatsiyasining ikki modeli ekvivalentligi haqidagi gipotezasini isbotlab, shuhrat qozongan. 1998-yil Fields medali bilan taqdirlangan. Ayni damda Fransiyadagi Ilmiy tadqiqot oliy institutida ishlaydi. Konsevich taniqli sharqshunos olim Lev Konsevichning oʻgʻlidir. 1985-yil Moskva davlat universitetini tamomlagan. Bir necha yil davomida SSSR Fanlar akademiyasida ishlagan. 1992-yil Bonn universitetidan PhD darajasini olgan. Konsevich zamonaviy fizikaning fundamental masalalari boʻyicha izlanishlar olib borib keladi. Supertolalar nazariyasining yetakchi mutaxassislaridan biri Brian Green Konsevich oʻz asarlari bilan bu nazariyani boshi berk koʻchadan olib chiqqanini aytgan. Konsevich, shuningdek, matematik fizikaning geometrik jihatlari boʻyicha ishlari bilan tanilgan. Xususan, Konsevich tugun teoriyasi, kvantlashtirish hamda koʻzgu simmetriyasi sohalarini oʻrganib keladi.